section_heading: Odlike i ponašanje
paragraph_text: Istočni gorila žive u stabilnim i čvrstim skupinama koje vode dominantni srebrnoleđi mužjak. Oni tvore veće zajednice od zapadnih gorila, i do 35 jedinki. Nemaju sezonu parenja i ženke mogu roditi tek svake 3 do 4 godine, zbog dugog razdoblja gestacije od 8,5 mjeseci i duže skrbi za novorođenče. Novorođenčad imaju sivkasto-ružičastu boju kože i pužu nakon 9 tjedana. Od majke se odvajaju tek s oko 3,5 godine. Mužjaci brane svoje ženke i potomstvo prijetećim stavom kojim ističu svoju veličinu, te jurišanjem i udaranjem u grudi.